Хузестан
Хузеста́н () — Ираналъул 31 провинциялдаса (останазул) цояб. Гьелъул мадугьалал останал ккола шималгун-бакътӀерхьуда Илам, Лурестан — шималалда, Исфагьан — шималгун-бакъбаккуда, ЧагьармахӀал ва Бахтиария ва Когьгилуйе ва БуйерахӀмад — бакъбаккуда, ва бакътӀерхьуда гӀорхъи уна ГӀиракъгун. Гьединго жунубалда буго Парс залив. Ракьалъул гӀеблъи — 64 055 км², халкъалъул къадар — 4 274 979 чи. Административияб марказ — АхӀваз шагьар.

Этимология 
Хузестан абураб цӀар ккола «Хузазул улка»-йин абураб жо, Ахаманишазул заманаялъ гьеб ракьалда гӀумру гьабун букӀарал хуз абураб къавмалъул цӀаралдаса лъугӀараб.

Хузестаналъул жунубияб рахъ Гьоркьохъел гӀасрабазда «ГӀарабистан» абун лъалеб букӀана, гьенир гӀарабал цӀцӀикӀкӀун рукӀи сабаблъун.

Гьанжесеб цӀар расмияб къагӀидаялъ тасдикъ гьабуна 1923 соналъ Реза-шагьица

Тарих 

Хузестан остан ккола Ираналъул бищун некӀсиял останаздаса, щайгурелъул гьаниб букӀана Ираналъул ракьалда тӀоцӀебесеб Элам абураб пачалихъ гӀуцӀун н. э. цебе 3 азарсоналъ, гьелъул тахшагьарги букӀана Шуш шагьар (яги Сузал). Хузестаналъул ракь Ираналда гъорлъе ана н. э. цебе 539 соналъ Ахаманишазул империя гӀуцӀарав КӀудияв Курашица.

Сепаратизм 

ГӀарабазул Ас-СагӀада абураб партия буго 1946 соналдаса нахъе Хузестаналъул Ираналдаса эркенлъиялъе гӀоло къеркьолеб.

Административияб бикьи 
Остан бикьула 23 шагьрестаналда:

 Абадан
 Андика
 АхӀваз
 Багъмалек
 Бегьбагьан
 Готванд
 Даште-Азадеган
 Дизфул
 Изе
 Лали
 Масжеде-Сулейман
 Могьшагьр
 Омидийе
 Рамгьурмоз
 Рамшир
 Гьафтгел
 Гьиндижан
 
 Гьуремшагьр
 Шадеган
 Шуш
 Шуштар
 Андимешк

Шагьарал 

Бищун чӀахӀиял шагьарал — АхӀваз, Абадан, Гьуремшагьр, Дизфул, Масжеде-Сулейман, Шуштар, Бандар-Хумейни, Бандар-Могьшагьр, Бегьбагьан

Экономика 
Остан буго бечед нарталъул ва газалъул запасул рахъалдаса, ва гьединго лъадал ва жо хьазе бегьулел ракьаздалъунги.

Рихьизе бакӀал 
Шуш шагьаралда (Эламалъул, Ахаманишазул, Парфиялъул, Сасанидазул тахшагьар) руго Сузазул риххелал, Даниял аварагазул хоб ва ГӀаббасиязул заманаялъул мажгит.

Суртал

ХІужаби

Адабият

РегӀелал 
 Халф Тэйп. Археология в Хузестане
 Расмияб сайт
 Хузестан останалъул расмияб сайт
 Айяпир, археологикияб сайт 
 Департамент образования провинции Хузестан
 The History of Khuzestan according to Bakhtiari tribes of Khuzestan
 Images of Khuzestan
 Khuzestan branch of the Iranian Students' News Agency (ISNA)

Ираналъул останал